**Insjriefformulier Optocht 2020**

Auch dit joar zâl ’t hoeëgtepûntj van’e Vasteloâvendj weer de optocht doôr de stroate van oos Bokkeriêk zeen. Deeze vintj plaats op moandjig 24 fubberwaariej 2020.

Wè van'e Road van Ellef wille uch, Bokkeriejers en Bokkeriejerinnekes, dan auch verzeuke om dit joar weer in groeëte getaale mèt te doôn. Dus loatj eur gedachdje en ideeje de vrieje laûp en begintj weer mèt sleutele, haamere, neegele, knippe en sjildere. Asj gè goatj beginne, sjrieftj uch dan auch geliêk in, dan koôme wè biej uch langs om te kieke of wè mesjien nog wat veur uch kinne beteikene, of anges om get sjaele zeiver te verkaûpe.

Insjriêve kan doôr ongerstoândje insjriefstrook volledig ingevöldj in’e breevebös te stoppe biej René Hendrikx (Jean Amentstraat 14) of te ie-meele noa: [optocht@debokkeriejers.nl](mailto:optocht@debokkeriejers.nl).

D'r zeen 4 kattegoorieje woeëveur gè uch kintj insjriêve, te weete:

* **Kattegooriej Waages**: Unne waage voortbewooge doôr eine traktor of autoe;
* **Groeëte Groepe**: Eine groep bestoândje oet mieër dan 4 persoeëne diej ein ongerwerrep of ideej oetveure en neet onger de kattegooriej waages valle;
* **Klein Groepe**: Groepe tot en mèt 4 persoeëne en einzelgengers;
* **Kattegooriej Jeugd**: Van eine deilneemer tot groepe jeugd woeëvan de oâdste deilneemer neet oâjer is dan 12 joar.

Eedereîn dè in aanmerking wiltj koome veur ein van'e wisselbeekers, mot aan’e vollegendje veurwaardes voldoôn:

1. Deilneemers motte zich veur vriejig 21 fubberwaariej 20.00 oor hebbe opgegaeve d.m.v. ongerstoandje insjriêfstrook;
2. D'r mot waere voldoôn aan 't optochtreeglemênt ('t reeglemênt is te vinje op [www.debokkeriejers.nl](http://www.debokkeriejers.nl));
3. De deilneemers motte de gehieële optocht mètdoôn.

Wè winse uch völ plezeer mèt’e veurbereijinge en’e deilnaame aan’e Optocht 2020!

✂---------------------------✂---------------------------✂---------------------------✂--------------------------

NAAM (van'e groep): *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

VEURZITTER: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

ADRES (veurzitter): *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

BOUWADRES: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

TILLEFOON: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

AANTAL DEILNEEMERS: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

KATTEGOORIEJ: *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

TEEMAA DET WAERTJ OETGEBIEËLDJ (verplichtj invölle): *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

MÈT / ZONGER MEZIEK (doorhaale wat neet van toepassing is).

*Door ’t inleevere van dit insjriefformulier goân de deilneemers akkoord mèt ’t optochtreglemênt (te vinje op* [*www.debokkeriejers.nl*](http://www.debokkeriejers.nl)*). Dit formulier deentj inleeverdj te waere biej: René Hendrikx (Jean Amentstraat 14) of* [*optocht@debokkeriejers.nl*](mailto:optocht@debokkeriejers.nl)*.*